**Csorvás Város Önkormányzatának**

**Polgármesterétől**

**5920 Csorvás Rákóczi u. 17.**

**Előterjesztés**

*Csorvás Város Önkormányzatának Képviselő-testületéhez*

*szociális célú tüzelőanyag vásárlásához kapcsolódó támogatás iránti pályázat benyújtása tárgyában*

Tisztelt Képviselő-testület!

Magyarország 2018. évi központi költségvetéséről szóló 2017. évi C. törvény 3. melléklet I. 9. pontban meghatározott szociális célú tüzelőanyag vásárláshoz pályázati úton igényt jelenthetnek be az 5000 fő lakosságszámot meg nem haladó települési önkormányzatok. A támogatásra önkormányzatunk is pályázhat.

Eddigi tapasztalataink azt igazolják, hogy tűzifa helyett célszerűbb barnakőszén vásárlásának támogatására pályázni. A települések által igényelhető barnakőszén mennyiségét az önkormányzat által 2017-ben foglalkoztatott közfoglalkoztatási létszámadat átlaga, és a 2017. január 1-ei lakosságszámból a 80 év feletti korcsoport létszámadatának együttes száma alapján, legfeljebb 6 q szén/ellátott mennyiségben határozták meg.

Az ebr42 rendszerben megjelent adatlap szerint Csorvás Város Önkormányzata maximálisan 2214 q szenet igényelhet, amelyből 369 fő részére lehetne 6 q/ellátott mennyiségű tüzelőanyag támogatást nyújtani.

A támogatás mértéke a választott szociális célú tüzelőanyag tekintetében: 2500,- Ft/q+áfa. A kedvezményezett települések besorolásáról és a besorolás feltételrendszeréről szóló 105/2015. (IV.23.) Korm. rendelet 2. melléklete alapján Csorvás nem tartozik a jelentős munkanélküliséggel sújtott települések közé, ezért a támogatás felhasználásának feltétele az 500,- Ft/q+áfa mértékű önrész vállalása.

A maximálisan igényelhető **támogatási összeg**:

2214 q x 2.500,- Ft+áfa, azaz bruttó **7.029.450,-Ft**.

Vállalandó **önrész**:

2214 q x 500,- Ft+áfa, azaz bruttó **1.405.890,-Ft.**

A pályázó önkormányzatoknak ténylegesen nyújtott támogatásról, egyedi elbírálás alapján a helyi önkormányzatokért felelős miniszter dönt. A 2018. augusztus 31-ig benyújtott pályázatokról legkésőbb 2018. szeptember 28-ig.

Azt tudni kell, hogy a döntéssel megítélt támogatás az igényelt összegnél kevesebb is lehet. (Mint például 2017-ben, amikor az 1308 q igényelt mennyiség helyett 704 q barnakőszén vásárlásához kaptunk támogatást.)

Tájékoztatom továbbá a Tisztelt Képviselőket, hogy a tüzelőanyag szállításával kapcsolatos költségek is az önkormányzatot terhelik, így sem az önkormányzati önerő, sem a szállítási költség nem terhelhető át a támogatásban részesülő ellátottra.

Kérem a Tisztelt Képviselő-testületet az előterjesztés megvitatására, és az alábbi határozati javaslat alapján döntéshozatalra.

Határozati javaslat

…../2018.(VIII.29) KT. határozat

A Magyarország 2018. évi központi költségvetéséről szóló 2017. évi C. törvény 3. melléklet I. 9. pontjában foglaltak alapján („A települési önkormányzatok szociális célú tüzelőanyag vásárlásához kapcsolódó támogatásra”) Csorvás Város Önkormányzatának Képviselő-testülete úgy dönt, hogy pályázati úton támogatást igényel 2214 q mennyiségű barnakőszén vásárlásához. A Képviselő-testület kötelezettséget vállal arra, hogy a fent megjelölt 2214 q mennyiségű barnakőszén vásárlásához 1.405.890,- Ft, azaz egymillió-négyszázötezer-nyolcszázkilencven forint összegben saját forrást biztosít az önkormányzat 2018. évi költségvetése szociális keretének terhére.

A Képviselő-testület vállalja, hogy a szociális célú tüzelőanyag juttatásban részesülőtől a tüzelőanyag támogatáshoz kapcsolódóan ellenszolgáltatást nem kér.

Felelős: Baráth Lajos polgármester

Határidő: 2018. augusztus 31.

Csorvás, 2018. augusztus 8.

Baráth Lajos polgármester